Han blev født 16. juli 1723, søn af grev [[Christian Danneskiold-Samsøe (1702-1728)|Christian Danneskiold-Samsøe]] og Conradine Christine f. [[komtesse]] [[Friis (adelsslægter)|Friis]]. 16 år gammel udnævntes han til [[Kaptajn (militær)|kaptajn]] i [[Søetaten]] og avancerede gennem de forskellige grader, senest til [[schoutbynacht]] ([[kontreadmiral]]) i året [[1746]]. Hans hurtige karriere skyldte han nærmest sin indflydelsesrige farbroder grev [[Frederik Danneskiold-Samsøe]], der den gang var marinens overbestyrer, og som også forskaffede ham [[kammerherre]]titlen. [[1744]] udnævntes han til [[assessor]] i [[Admiralitetskollegiet|Admiralitetet]], året efter til chef for [[linjeskib]]et ''Prinsesse Charlotte Amalie'' i viceadmiral [[Rasmus Krag (søofficer)|Rasmus Krags]] eskadre og senere for ''Elefanten'', på hvilket hans onkel med titel af generaladmiral-løjtnant havde sit flag vajende. [[1746]] udsendtes han som chef for linjeskibet ''Oldenborg'' tillige med 2 andre linjeskibe til [[Middelhavet]], hvor han sluttede en for Danmark hæderlig fred med Bejen af [[Algier]]. [[19. juli]] [[1743]] ægtede han sin kusine, nævnte grev Frederik Danneskiold-Samsøes datter, Sophie Dorothea (13. maj 1726 – 16. april 1766) og døde efter 8 års ægteskab 3. juni 1751 på Gisselfeld.
Personbillede_savnes Historie